Diari Oficial de la Generalitat Valenciana


Sumari del DOGV 9982, del 13-11-2024 (2024/11573)

RESOLUCIÓ de 31 d'octubre de 2024, del director general d’Urbanisme, Paisatge i Avaluació Ambiental, sobre actualització de preus mínims i màxims que han de percebre les entitats col·laboradores urbanístiques (ECUV) pels servicis prestats.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9982

Data del DOGV
:   13-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11227

CVE
:   TOCH-W-9170-43141

Data del document
:   31-10-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Anàlisi jurídica

 Descriptors 

:   * administració local
    * pla d'urbanisme
    * política de construcció
    * municipi
    * urbanisme

En el *Diari Oficial de la Generalitat Valenciana*  número 8816, de 20 de maig de 2020, es va publicar el Decret 62/2020, del Consell, de regulació de les entitats col·laboradores de l’Administració municipal en la verificació de les actuacions urbanístiques (ECUV) i de creació del seu registre.

L’article 12.1 del decret mencionat establix que la direcció general competent en urbanisme fixarà i publicarà en el *Diari Oficial de la Generalitat Valenciana*  i en la web de la seua conselleria els límits màxims i mínims dels preus que han de percebre les ECUV en l’exercici de les funcions per a les quals estan habilitades. Estos preus s’actualitzaran anualment amb l’índex de preus de consum.

La variació anual de l’índex de preus de consum actualitzat al mes d’agost de 2024 ha sigut del 2,3 %.

D’altra banda, l’aprovació recent del Decret llei 9/2024, de 2 d’agost, del Consell, de modificació de la normativa reguladora de les vivendes d’ús turístic, introduïx en l’article 2 la modificació de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana (d’ara en avant, Llei 15/2018). En este article es modifica, entre altres, l’article 65 de la Llei 15/2018, respecte al que es referix esta resolució, i introduïx l’acceptació del document equivalent a l’informe municipal de compatibilitat urbanística per a ús turístic, que es determinarà per via reglamentària, el mateix que el seu contingut mínim.

En conseqüència, l’article 3 del mencionat Decret llei 9/2024 modifica el Decret 10/2021, de 22 de gener, del Consell, pel qual es regula l’allotjament turístic a la Comunitat Valenciana. Respecte al que afecta això, regula *ex novo*  l’informe municipal de compatibilitat urbanística per a ús turístic en l’article 47 bis. Este article establix el contingut mínim de l’informe i l’apartat 2 establix que, a efectes turístics, en lloc de l’informe municipal de compatibilitat urbanística per a ús turístic, es podrà aportar un certificat favorable emés per les ECUV, sempre que el planejament municipal estiga zonificat i continga previsions sobre les vivendes d’ús turístic, atorgant-li la mateixa validesa i efectes que l’informe mencionat i havent de reflectir un contingut mínim idèntic.

I, en el mateix sentit, la disposició final primera del mateix Decret llei 9/2024 modifica el punt 2 de la disposició addicional quarta del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, amb l’addició d’una lletra nova, la e, que fa referència a esta nova funció de les ECUV.

Atés que el contingut d’este certificat no requerix la complexitat ni l’exhaustivitat de la resta dels certificats que fins ara emeten les ECUV, i havent realitzat un estudi comparatiu de les tarifes que apliquen els principals ajuntaments de la Comunitat Valenciana per l’expedició d’estos informes municipals, es considera adequada per a esta funció la forqueta de preus introduïda en l’annex d’esta resolució.

Així doncs, l’objecte d’esta proposta de resolució és actualitzar, conforme a l’IPC, la forqueta dels preus mínims i màxims que les ECUV poden percebre per la prestació dels seus servicis a partir de l’1 de gener de 2025, i adaptar el seu contingut mitjançant la introducció dels preus corresponents a esta funció nova en matèria de turisme. Dins d’esta forqueta totes les ECUV hauran d’aplicar un preu concret i únic per a cada un dels certificats que emeta i comunicar-ho a esta direcció general en el termini que establix l’article 12.2 del Decret 62/2020 mencionat.

Vist el que s’ha exposat,

RESOLC

*Primer*

Aprovar l’actualització dels preus mínims i màxims que han de percebre les entitats col·laboradores urbanístiques (ECUV) pels servicis prestats en l’exercici 2025, que consten en l’annex d’esta proposta, en aplicació del que disposa l’article 12 del Decret 62/20, del Consell.

*Segon*

Publicar en el *Diari Oficial de la Generalitat Valenciana*  la resolució que es dicte junt amb el seu annex, conforme al que establix l’article 12.1 del Decret 62/2020, de regulació de les entitats col·laboradores de l’Administració municipal en la verificació de les actuacions urbanístiques (ECUV) i de creació del seu registre.

València, 31 d'octubre de 2024

Miguel Ángel Ivorra Devesa

Director general d'Urbanisme, Paisatge i Avaluació Ambiental

ANNEX I

*Resolució actualització de preus ECUV 2025*

|  |  |  |  |  |
| --- | --- | --- | --- | --- |
| TIPOLOGIA | *Certificat tipus A* | | *Certificat tipus B* | |
| *Preu mínim* | *Preu màxim* | *Preu mínim* | *Preu màxim* |
| Obres de nova planta | 614 € + (1,39 € · S1) | 921 € + (2,09 € · S1) | 307 € + (0,70 € · S1) | 460 € + (1,04 € · S1) |
| Obres de modificació o reforma amb transcendència patrimonial | 614 € + (1,61 € · S2) | 921 € + (2,40 € · S2) | 307 € + (0,80 € · S2) | 460 € + (1,21 € · S2) |
| Obres de modificació o reforma sense transcendència patrimonial | 614 € + (1,19 € · S2) | 921 € + (1,78 € · S2) | 307 € + (0,59 € · S2) | 460 € + (0,89 € · S2) |
| Actuacions sobre el territori | 614 € + (0,14 € · S3) | 921 € + (0,20 € · S3) | 307 € + (0,07 € · S3) | 460 € + (0,10 € · S3) |
| Tancament de parcel·les | 614 € + (0,70 € · L) | 921 € + (1,04 € · L) | 307 € + (0,35 € · L) | 460 € + (0,52 € · L) |
| Divisió de finques |  |  | 614 € + [139,38 €· (N1 – 1)] | 921 € + [209,08 €· (N1 – 1)] |
| Compatibilitat urbanística ús turístic |  |  | 150 € | 250 € |
| Enderrocament | 614 € + (139,38 € · € · N2) | 921 € + (209,08 € · N2) | 307 € + (69,69 € · N2) | 460 € + (104,54 € · N2) |
| Cartells i tanques | 307 € + (13,94 € · S4) | 460 € + (20,91 € · S4) | 153 € + (6,97 € · S4) | 230 € + (10,45 € · S4) |

  

|  |  |  |  |  |
| --- | --- | --- | --- | --- |
| TIPOLOGIA | *Certificat tipus C* | | *Certificat tipus D* | |
| *Preu mínim* | *Preu màxim* | *Preu mínim* | *Preu màxim* |
| Obres de nova planta | 614 € + (139,38 € · H) | 921 € + (209,08 € · H) | 614 € + (1,39,38 € · S1) | 921 € + (209,08 € · H) |
| Obres de modificació o reforma amb  transcendència patrimonial | 614 € + (1,61 € · S2) |
| Obres de modificació o reforma sense  transcendència patrimonial | 614 € + (1,19 € · S2) |
| Actuacions sobre el territori | 614 € + (0,14 € · S3) |
| Tancament de parcel·les | 614 € + (0,70 € · L) |
| Divisió de finques | 614 € + (139 € · H) |
| Ocupació | 614 € + [69,68 € · (N2 – 1)] | 921 € + [104,53 € · (N2 – 1)] |
| Enderrocament | 614 € + (139,38 € · H) | 921 € + (209,08 € · H) |
| Cartells i tanques | 614 € + (139,38 € · H) | 921 € + (209,08 € · H) |

  

ANNEX II

*Observacions i definicions*

S1: Superfície construïda de l’actuació en metres quadrats.

S2: Superfície construïda afectada per l’actuació en metres quadrats.

S3: Superfície de sòl afectada per l’actuació en metres quadrats.

S4: Superfície del cartell o la tanca publicitària en metres quadrats.

L: Longitud de la tanca en metres.

N1: Nombre de finques resultants de la divisió.

N2: Nombre d’immobles independents (locals, vivendes, instal·lacions…).

H: Nombre d’hores de duració de la inspecció.

– Estos preus inclouen la redacció d’un informe previ a l’actuació de control. Cada informe d’incidència o de no conformitat, en el cas que la persona interessada desistisca de l’encàrrec, es tarifarà a banda, amb un màxim d’un 20 % de l’import corresponent a la intervenció.

– Si és necessari modificar un certificat ja emés per raons alienes a l’ECUV, es facturarà un mínim de 307 €.

– En cas que la inspecció es realitze en municipis que disposen d’una ordenança específica d’ECUV, la qual exigisca fer treballs no inclosos en el Decret 62/2020, estos es facturaran a banda, amb un mínim de 511 € i un màxim d’un 20 % de l’import corresponent a la intervenció.

– S’entén per superfície construïda (S1 o S2) la superfície compresa en el perímetre definit per la cara exterior dels tancaments de l’immoble amb l’exterior o per l’eix dels seus tancaments amb altres recintes de qualsevol ús. Computaran a este efecte les superfícies dels cossos volats quan estiguen tancats en tot el seu perímetre. En els altres casos computarà únicament la mitat de la seua superfície. Les zones exteriors urbanitzades adscrites a les obres de nova planta incloses en l’edifici tarifat no són susceptibles de computar com a m² construïts a l’efecte del càlcul del preu del CECUV, sinó que s’entenen incloses en la superfície de l’edifici al qual estan adscrites (per exemple, zona d’aparcament exterior, zona comuna d’estada i jocs en conjunts d’adossats, recorreguts per als vianants a l’interior de la parcel·la mitjançant rampes de comunicació d’adossats amb la zona comuna, i totes les xicotetes construccions auxiliars o elements constructius complementaris i, en molts casos, necessaris, que es duen a terme com a part del projecte que se certifica).

– Les obres i els usos que hagen de fer-se amb caràcter provisional (article 232.e TRLOTUP) i les obres i les instal·lacions que afecten el subsol (article 233.2.e TRLOTUP) es tarifaran segons el tipus d’actuació de què es tracte amb independència d’estes circumstàncies.

Esta disposició conté annexos. Consulteu-ne la versió en PDF.